**594.stjórnarfundur Búnaðarsambands Eyjafjarðar   
haldinn í Búgarði 28.12.2023.2023 kl. 10.30**

Mættir á fundinn: Birgir H. Arason, Gestur J. Jensson, Guðmundur Sturluson, Hákon B. Harðarson og Aðalsteinn H. Hreinsson aðalmenn og einnig Karl Ingi Atlason og Baldur H. Benjamínsson varamenn.  
Framkv.stjóri ritaði fundargerð.

1. Fundargerð síðasta fundar frá 27.9. samþykkt.
2. Framkv.stjóri fór yfir helstu þætti í rekstri sambandsins. Gluggar og hurðir sem á að skipta um í húsinu, sem pantað var í haust eru að koma en ólíklegt að hafist verði handa við endurbæturnar fyrr en síðla vetrar eða snemma í vor (sjá fundargerð 593. fundar).  
   Umtalsverð aukning var í sauðfjársæðingum og ásókn í hrúta með verndandi arfgerð gagnvart riðu mjög mikil. Veðrið var til friðs og gekk vel að koma sæði norður og út um sveitir.  
   Talsverð umræða um jöfnun sæðingakostnaðar og sameiningu rekstrar þeirra á Norðurlandi. Komin er út reglugerð þar sem breyting á stuðningsgreiðslum er staðfestur og fjármunir fluttir til þangað sem akstur er mestur á hverja sæðingu. Að jafnaði talsverð hækkun hjá bændum í Eyjafirði sem misjöfn ánægja er með. Farin verður áskriftaleið þannig að gjald er tengt árskúafjölda á hverjum bæ en ekki sæðingafjölda.  
   Stefnt er að undirskrift á samningi við Mtec vegna smáforrits til nota við pantanir og skráningu á kúasæðingum nú um áramótin.  
   Ekki lagt fram milliuppgjör á reikningi BSE, en ekkert óvænt komið upp og líkur til að rekstur sé í jafnvægi.

Ekki fleira gert og fundi slitið um kl. 14.  
SBH